1. **клас 21 уч. седмица – Домашна работа**

*1. Моля прочетете за особеностите на вида на глаголите в българския език.*

Видът е лексикално-граматичната категория и изразява начина, по който протича действието. Видът на глагола показва дали действието се изразява в неговото развитие или в цялостната му завършеност.

За изказване на всяко действие в българския език съществуват два глагола – един от **несвършен** и един от **свършен вид**. Глаголите от свършен и несвършен вид са *различни думи*, а не форми на един и същ глагол.

**Свършеният вид** представя действието в неговата цялост и завършеност. Например: ***бодна, клъвна, дам, зашия, купя, напиша***.  
      **Несвършеният вид** представя действието в процеса на неговото протичане. Например: ***бода, кълва, давам, зашивам, купувам, пиша.***  
  
Различаваме вида на глагола по следните особености:

Глаголите от несвършен вид могат да образуват:  
 **- деепричастия:** пиша - *пишейки*; давам - *давайки*  
 - **отглаголни съществителни**: пиша - *писане*, давам - *даване*  
 - **сегашно деятелно причастие** (-Щ): пиша - *пишещ*, давам - *даващ*  
- отрицателна форма за повелително наклонение във 2 л., ед.ч. (глаголите от свършен вид не могат). Пример: Пише - *Не пиши!* Дава - *Не давай!*

*2. Изпълнете упражнения 11, 12, 13 и 14 на стр. 67-68 в работните листове.*